I 1904 ble han tatt opp som medlem i The Norwegian Club i London. Året etter ble han valgt som visepresident i samme klubb. Fra 1909 til 1911 var han også president. Fra 1912 og fram til sin død ble han igjen visepresident. Han har også skrevet flere reiseskildringer fra Norge innen jakt og fiske i klubbens årbøker. Personligheter som Bjørnstjerne Bjørnson og Fridtjof Nansen var også æresmedlemmer i The Norwegian Club.